als_Latn dik_Latn sna_Latn
Zgjedhjet vendore në Shqipëri do të mbahen më datë 21 qershor 2015.
Presidenti i Republikës, Bujar Nishani dekretoi sot 21 qershorin e ardhshëm si ditën kur do të zhvillohen zgjedhjet e reja për pushtetin vendor. Dita e sotme, 15 dhjetori, ishte afati i fundit që i jepte të drejtë presidentit Nishani për të shpallur datën e zgjedhjeve për pushtetin vendor, që do të zhvillohen vitin e ardhshëm. Presidenti i Republikës duhet të dekretojë datën e zgjedhjeve vendore 9 muaj para mbarimit të mandatit katërvjeçar të kryetarëve të komunave, bashkive dhe këshilltarëve të tyre. “Në mbështetje të nenit 92, shkronja “gj” dhe 93 të Kushtetutës së Republikës së Shqipërisë, si dhe të nenit 9, paragrafi 1 dhe 2 dhe nenit 10, paragrafi 1 dhe 2 të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, Dekretoj: Zgjedhjet për organet e qeverisjes vendore të zhvillohen ditën e diel, më datë 21 qershor 2015. Ky dekret hyn në fuqi menjëherë”, thuhet në dekretin e Presidentit Nishani.
als_Latn als_Latn